Viktor IV.a (1138ko antipapa)

Gregorio Conti de Ceccano, Viktor IV.a izenez antipapa izan zen hilabete batzuetan 1138. urtean.

Paskoal II.a aita santuak Conti kardinal izendatu zuen 1107ko otsailaren 18an, baina 1112an titulua kendu zion. Kalisto II.a aita santuak 1122an itzuli zion maila. 1130. urteko zisman, Anakleto II.a antipapari lagundu zion Inozentzio II.aren aurka.

1138ko urtarrilaren 25ean Anakleto II.a hil ondoren, Conti aita santu izendatu zuten haren jarraitzaileek urte hartako martxoan, Roger II.a Siziliakoaren laguntzarekin, nahiz eta laster bere jarraitzaileen kopurua murriztu eta Viktorrek aita santuari uko egin zion 1138ko maiatzaren 29an, Bernart Clairvauxkoak eskatu ondoren.

Viktorrek eta bere jarraitzaileek leialtasuna agindu zioten Inozentzio II.a aita santuari eta honek bere karguetan mantentzeko konpromisoa hartu zuen. Inozentziok ez zuen bere hitza bete eta kargugabetu egin zituen Laterango II. Kontzilioan.

Kategoria:Erromatarrak
Kategoria:Italiako kardinalak
Kategoria:Antipapak